24/09/2012 | Administración LocalMunicipal
Oroso
Anuncio aprobación definitiva Ordenanza reguladora da taxa por aproveitamentos privativos e prestacións de servicios no cemiterio municipal de Oroso

Asunto: elevación automática a definitivo do acordo provisional polo que se aprobou a Ordenanza fiscal reguladora da taxa polos aproveitamentos privativos e prestacións de servizos no cemiterio municipal de Oroso. Transcorrido o prazo de exposición ao público do acordo provisional polo que se aprobou dito regulamento, do 26/07/2012 (BOP núm.150 do 08/08/2012), sen que se presentase reclamación algunha, dito acordo queda elevado automaticamente a definitivo (artigo 49 da Lei 7/1985, de 2 de abril, reguladora das bases do réxime local). Contra este acordo definitivo, poderán os interesados interpoñer directamente recurso contencioso-administrativo ante a Xurisdicción Contencioso-Administrativa da Provincia da Coruña, no prazo de dous meses contados a partir do día seguinte ao da súa publicación e o texto íntegro do regulamento no Boletín Oficial da Coruña. En uso das facultades concedidas polos artigos 133.2 y 142 da Constitución e polo artigo 106 da Lei 7/1985, de 2 de Abril, reguladora das Bases de Réxime Local, e de conformidade co disposto nos artigos 15 a 19 do Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, este concello establece a “Taxa de Cemiterio Municipal”, que rexerase pola presente Ordenanza Fiscal, cuxas normas atenden ao previsto no artigo 57 da precitada disposición. Constitúe o feito impoñible da Taxa: a) O aproveitamento privativo das unidades de enterramento do cemiterio municipal de Oroso mediante a correspondente concesión, constitutiva de dereito funerario nos termos do Regulamento do Cemiterio Municipal de Oroso. b) Tramitación polos servicios municipais nos termos do Regulamento do Cemiterio Municipal de Oroso de permisos e licencias de: 1º Inhumación, exhumación e traslado de cadáveres e restos cadavéricos.2º Transmisión de dereitos funerarios.3º Renuncia ou extinción de dereitos funerarios. Son suxeitos pasivos da taxa, en concepto de contribuíntes, as persoas físicas e xurídicas así como as entidades a que se refire no artigo 35.4 da Lei 58/2003, de 17 de decembro, Xeral Tributaria: a) No caso do suposto a) do artigo anterior, os titulares do dereito funerario que de lugar ao aproveitamento privativo das unidades de enterramento do cemiterio municipal de Oroso. b) En el caso do suposto b) do artigo anterior, os solicitantes dos devanditos servicios. Serán responsables solidarios ante a administración municipal os cotitulares do dereito funerario polas obrigas tributarias devengadas en relación á unidade de enterramento da que sexan cotitulares.1. A cota tributaria consistirá nunha tarifa fixa, cunha contía que se determinará en función dos epígrafes seguintes: 2. No caso do suposto A), as tarifas indicadas terán a consideración de tarifas base para ser obxecto de mellora polos licitantes nos procesos selectivos convocados ao efecto para a concesión de dereitos funerarios.1.- Devéngase a Taxa e por conseguinte nace a obriga de contribuír: a) No suposto do artigo 2 a), no momento do outorgamento da preceptiva concesión administrativa que de lugar ao nacemento do dereito funerario sobre as unidades de enterramento. b) No suposto do artigo 2 b), cando se inicie a actividade municipal que constitúe o seu feito impoñible. A estes efectos, entenderase iniciada dita actividade na data de presentación da oportuna solicitude polo suxeito pasivo se formulase expresamente esta. Cando as actividades iniciaranse ou executaranse sen haber obtido a oportuna licencia, a Taxa devengarase cando se inicie efectivamente a actividade municipal conducente a determinar se a actividade ou servicio en cuestión é ou non autorizable.2.- No haberá lugar a prorrateo ou devolución das cotas devengadas nos supostos de cambios de titularidade ou renuncia aos servicios prestados unha vez prestados efectivamente polo concello.1.- No caso de concorrer o feito impoñible sinalado no artigo 2 a) desta ordenanza, practicarase pola administración municipal a correspondente liquidación que será notificada ao suxeito pasivo.2.- No suposto do artigo 2 b) a taxa esixirase en réxime de autoliquidación, cando medie solicitude do interesado, e no suposto de que se inicie o expediente de oficio, por liquidación practicada pola administración municipal. No primeiro dos supostos, os suxeitos pasivos están obrigados a practicar autoliquidación nos impresos habilitados ao efecto pola administración municipal e realiza-lo ingreso na entidade bancaria autorizada, o que se deberá acreditar no momento de presenta-la correspondente solicitude. Non se tramitará esta ata que quede acreditado o pago íntegro da taxa.1.- Están exentos aqueles servicios prestados polo concello previstos no artigo 2 b) desta ordenanza cando: a) Sexan ordenados pola Autoridade Xudicial ou a Administración Autonómica. b) Se trate de servicios relacionados con enterramentos de beneficencia. En todo o relativo á calificación de infraccións tributarias, así como das sancións que ás mesmas correspondan en cada caso, se estará ó disposto nos artigos 178 e seguintes da Lei Xeral Tributaria. A presente Ordenanza Fiscal, aprobada polo Pleno Municipal entrará en vigor logo da súa aprobación definitiva ao día seguinte da súa publicación íntegra no Boletín Oficial da Provincia, e permanecerá en vigor ata a súa derrogación expresa ou tácita. Oroso, 17 de setembro de 2012 O alcalde, Manuel Mirás Franqueira.